**Concurs**

**pentru selectarea unui/-ei specialist/e în achiziții publice pentru elaborarea unui ghid pentru contractarea OSC-urilor în furnizarea de servicii sociale și cu privire la modalitatea de monitorizare a executării acestor contracte**

|  |  |
| --- | --- |
| **Organizare:** | Asociația Obștească “Institutum Virtutes Civilis” |
| **Sector:** | Domeniul social |
| **Durata termenului:** | 20 zile lucrătoare per consultant |
| **Tipul de consultanță:** | Consultanță națională |
| **Locație:** | Chișinău, Republica Moldova |
| **Limba necesară:** | Română  |
| **Data limită:** | 23/05/2022 18:00  |

**I. CONTEXT**

AO“Institutum Virtutes Civilis”anunță concurs de selectare a consultanței în domeniul social. Vor fi selectați, în mod separat, doi/două consultanți/-te naționali/-e (un/o jurist/-ă/, un/o specialist/ă în achiziții publice) care vor elabora ghidul cu privire la modul de organizare a procedurilor de contractare a serviciilor sociale din fonduri publice și cu privire la modul de monitorizare a executării acestor contracte. Această activitate este realizată în cadrul proiectului „Organizațiile societății civile acționează pentru servicii sociale mai bune”, finanțat de Uniunea Europeană, co-finanțat și implementat de Fundația Soros-Moldova (FSM) în parteneriat cu Asociația „Institutum Virtutes Civilis” (IVC) și Asociația Keystone Moldova (KM).

Consultanții/-tele vor elabora un ghid cu privire la modul de organizare a procedurilor de contractare a serviciilor sociale din fonduri publice. Acest ghid va veni în susținerea autorităților publice centrale și locale, OSC-urile și alte părți interesate să înțeleagă procedurile de încheiere a acordurilor de contractare a serviciilor sociale din fonduri publice, oferindu-le modele de acte pentru contractarea serviciilor sociale ajustate la diverse tipuri de concursuri inițiate de APL/APC; modele de acte pentru prestatorii de servicii privați, pentru aplicarea la fonduri publice pentru prestarea serviciilor sociale. Acest ghid va oferi informația necesară actorilor implicați, astfel contribuind la îmbunătățirea mecanismului de contractare a serviciilor sociale de la prestatorii privați acreditați.

Procesul de elaborare a ghidului, include și organizarea unui eveniment public pentru consultarea proiectului documentului și verificarea dacă acesta este clar, suficient de detaliat pentru cei care trebuie să îl folosească. Totodată, evenimentul va avea scopul de a testa modelele de documente de contractare socială care vor face parte din acest ghid. Experții/-tele contractați/-te pentru elaborarea documentului ghidului și a modelelor de acte, vor analiza întrebările/sugestiile participanților, după care vor avea sarcina de a ajusta documentul final conform sugestiilor pertinente colectate pe parcursul consultărilor cu diverși actori interesați.

La evenimentul de consultare vor participa cel puțin câte un/o reprezentant/ă din cadrul fiecărei unități administrativ teritoriale (UAT) de nivel II - în total 35 de persoane, și 30 de persoane din partea organizațiilor societății civile. Evenimentul va fi moderat de cei/cele doi/două experți/-te care au elaborat ghidul.

**II. INFORMAȚII GENERALE**

Potrivit studiilor relevante, pentru asigurarea unui mecanism eficient de contractare a serviciilor sociale de către APL/APC pentru furnizarea de servicii sociale, este necesar un cadru legal adaptat și de capacități dezvoltate în cadrul APL pentru aplicarea lui. Reglementările existente privind contractarea serviciilor sociale implică o procedură complexă care nu întotdeauna este deplin înțeleasă și aplicată conform de persoanele responsabile din cadrul autorităților publice cât de prestatorii de servicii sociale. Acest ghid vine să contribuie la consolidarea capacităților autorităților publice de contractare a prestatorilor de servicii sociale, precum și a capacităților prestatorilor de a participa la concursuri de achiziție publică pentru prestarea serviciilor sociale.

**III. OBIECTIVELE ANUNȚULUI**

AO „Institutum Virtutes Civilis”, contractează **servicii de consultanță pentru elaborarea ghidului cu privire la modul de organizare a procedurilor de contractare a serviciilor sociale din fonduri publice și privind modul de monitorizare a prestării serviciilor contractate.**

Ghidul va permite nu numai aplicarea ușoară a pașilor descriși, ci și o explicare a modelelor standardizate de formulare. Ghidul dezvoltat va fi consultat cu Ministerul Muncii și Protecției Sociale (MMPS) și Ministerul Finanțelor (MF). Consultanții/-tele vor lucra sub supravegherea generală a IVC, în colaborare cu FSM și KM.

**IV.  TERMENE ȘI LIVRABILE**

Consultanța va fi oferită în perioada **iunie - decembrie 2022** decătre un/o consultant/-ă național/-ă (un/o specialist/ă în achiziții publice) care va lucra timp de **20 zile lucrătoare.** Ulteriorse va face o evaluare *inter pares* a proiectului ghidului, iar proiectul final al documentelor va fi publicat pe pagina web a IVC și pe pagina web a MMPS. La concurs pot aplica atât persoane fizice cât și juridice.

**Principalele rezultate așteptate:**

* Un ghid cu privire la modul de organizare a procedurilor de contractare a serviciilor sociale din fonduri publice și cu privire la modul de monitorizare a executării contractelor de achiziții a serviciilor sociale;
* Modele de acte pentru contractarea serviciilor sociale ajustate la toate tipurile de concursuri (APL/APC);
* Modele de acte pentru aplicarea la fonduri publice pentru prestarea serviciilor sociale.

**Notă 1:** În cazul dosarului depus de o persoană juridică – se va ține cont ca expertul/-a propus/-ă să cuprindă integral spectrul de expertiză solicitat pentru realizarea sarcinilor.

**V. ABILITĂȚILE ȘI EXPERIENȚA NECESARĂ:**

**Educație și experiență**

* Studii universitare sau post‐universitare în domeniul științelor economice, sociale, finanțe publice, achiziții publice;
* Experiență de cel puțin trei (3) ani în achiziții publice, sau în oferirea consultanței pe proceduri de achiziții a serviciilor sociale din fonduri publice.

**Limbi de lucru și abilități IT**

* Serviciile de consultanță vor fi oferite în limba română, astfel sunt așteptate abilități excelente de comunicare orală și scrisă;
* Capacitatea de a lucra în echipă;
* Abilitatea de a utiliza computerul și programele (MS Word, Excel etc.);
* Capacitate analitică demonstrată, prin muncă scrisă, de cunoaștere aprofundată a domeniului contractării prestatorilor de servicii, inclusiv a sistemului de servicii sociale din Republica Moldova (analize/studii/etc. anexate).

**VI. SARCINILE CONSULTANȚILOR**

|  |  |  |  |  |
| --- | --- | --- | --- | --- |
| **Nr.** | **Sarcini** | **Perioada** | **Livrabile** | **Număr de zile alocate** |
| 1.  | Elaborarea conceptului ghidului pentru contractarea serviciilor sociale din fonduri publice, în parteneriat cu un alt expert selectat de AO IVC și consultarea lui cu echipa proiectului. Aprobarea conceptului de beneficiar. | Iunie 2022 | Conceptul aprobat de beneficiar (structura ghidului). | 2 |
| 2. | Proiectul ghidului pentru contractarea serviciilor sociale. | Iulie – August 2022 | Conținutul ghidului cu anexe (fișe de date, modelul anunțului pentru anunțarea concursului de contractare a serviciilor sociale, formulare etc). | 14 |
| 3 | Consultare publică a proiectului ghidului. |  Septembrie 2022 | Moderarea evenimentului dedicat consultării publice a Ghidului pentru contractarea OSC-urilor în furnizarea de servicii sociale. | 1 |
| 4. | Consultare a proiectului Ghidului cu MF, MMPS, Agenția de Achiziții Publice. | Septembrie 2022 | Ședințe de consultare cu MF, MMPS, Agenția de Achiziții Publice, propunerile colectate și ajustarea proiectului ghidului conform acestor propuneri. | 1 |
| 5. | Proiectul final al ghidului pentru contractarea OSC-urilor în furnizarea de servicii sociale. | Octombrie 2022 | Varianta finală a ghidului ajustată post consultarea publică și prezentat către AO IVC. | 2 |
|  |  **Iunie – Decembrie 2022** | **Total zile de consultanță**  | 20 |

**VII. PROCEDURA DE APLICARE:**

Experții/-tele interesați/-e trebuie să trimită documentele enumerate mai jos la adresa de e-mail: servicii.sociale.ivc@gmail.com, până la 23 mai 2022, ora 18:00, cu subiectul intitulat „**Ghid - Contractarea de servicii sociale**”. Oferta tehnică și cea financiară trebuie să fie datate și semnate (electronic, digital, olografic etc).

* CV personal cu accent pe consultanțe anterioare similare (maximum 3 pagini, includeți telefonul de contact și / sau ID-ul Skype pentru un posibil interviu), inclusiv o listă de publicații pe teme relevante (dacă există). CV-ul expertului/ei va include datele de contact a 2 persoane de referință;
* Ofertă tehnică (OT): viziunea expertului/ei referitor la structura ghidului și aplicabilitatea lui (1 pagină).
* Ofertă financiară (OF): va include valoarea netă a onorariului solicitat de expert per zi în EUR. Oferta financiară a persoanei juridice va fi prezentată la cota TVA zero.

**VIII. CRITERII DE SELECȚIE:**

**Contractul va fi semnat cu consultantul/-ta care va prezenta cea mai avantajoasă oferte din punct de vedere tehnic și financiar.**

**Notă:**AO IVC va pune la dispoziția prestatorului (persoană juridică) selectat toate actele confirmative pentru aplicarea cotei TVA zero pentru serviciile prestate. Serviciile vor fi achitate prin transfer bancar, în MDL, la rata de schimb aplicată de finanțator.

**Procedura de selecție a consultanților/-telor:**

**La evaluarea calității ofertelor recepționate se vor aplica următoarele criterii:**

|  |  |
| --- | --- |
| **Criterii:** |  **Scor: (100 puncte)** |
| * 1. **Competențe și experiența expertului (CV):**
 | **(max. 55 de puncte):** |
| 1.1 Studii universitare sau post‐universitare în domeniul științelor economice, sociale, finanțe publice, achiziții publice;  | 15 15 puncte (max) |
| 1.2 Experiență de cel puțin trei (3) ani în oferirea consultanței în privința procedurilor de achiziție publică a serviciilor sociale;  | 25 puncte (max) |
| 1.3 Experiență demonstrată în elaborarea produselor analitice în domeniu. | 15 puncte (max) |
| * 1. **Oferta tehnică:**
 | **(max. 35 puncte):** |
| 2.1 Ofertă tehnică (OT): viziunea expertului referitor la conceptul ghidului (structura) (1 pagină);  | 35 puncte |
| * 1. **Oferta financiară:** Punctaj de la 0 la 10 puncte va fi oferit în conformitate cu formula de calcul unică aprobată de AO IVC, unde cea mai mica oferttă financiară este evaluată cu 10 puncte.
 | **(max. 10 puncte)** |

**Dosarul câștigător va fi cel cu cel mai mare punctaj cumulativ (experiența & oferta tehnică + oferta financiară).**

**Termenul-limită pentru depunerea dosarului:** **23 mai 2022.**

Propunerile urmează a fi expediate la următoarea adresă e-mail: servicii.sociale.ivc@gmail.com cu indicarea subiectul mesajului **“Ghid - Contractarea de servicii sociale**”. Asociația Obștească „Institutum Virtutes Civilis” își rezervă dreptul de a solicita documente suplimentare în caz de necesitate, de a organiza interviuri cu persoanele preselectate și de a anula concursul la orice etapă până la finalizarea perioadei de selecție.

**Modalitatea de adresare a întrebărilor:**

Pentru orice întrebări suplimentare vă rugăm să ne contactați prin e-mail:  [servicii.sociale.ivc@gmail.com](file:///C%3A%5CUsers%5Cuser%5CDownloads%5Cservicii.sociale.ivc%40gmail.com). Termenul limită pentru întrebări este **18 mai 2022, ora 18:00**. Pentru a asigura un tratament egal și șanse egale pentru toți potențialii candidați, AO „Institutum Virtutes Civilis” va răspunde la toate întrebările până **la 20 mai 2022**.

**Doar candidații/-tele selectați/-te vor fi contactați/-te.**